**МЕТОДИКА ЗА ОЦЕНКА НА ОФЕРТИТЕ**

**за участие в процедура за възлагане на обществена поръчка по глава 8а от Закона за обществените поръчки с предмет:**

**„Организиране и провеждане на два фестивала за традиционно изкуство в област Хасково”, в изпълнение на проект „Съвместни туристически инициативи, насочени към наследството” JTI TARGET, одобрен за финансиране по оперативна програма за Европейско териториално сътрудничество „ Гърция – България 2007-2013” съгласно сключен Договор № В2.12.01/20.03.2012 г.**

Критерият за оценка на офертите е **„икономически най-изгодна оферта”**.

Оценка на допуснатите оферти се извършва съгласно следната утвърдена от възложителя методика за оценка на офертите при следните показатели и тежест за определяне на общата комплексна оценка (КО):

* **(П1)Цена за изпълнение на поръчката** - тежест в комплексната оценка 40 %, максимум 40 точки.
* **(П2) План за изпълнение на поръчката** - тежест в комплексната оценка 60 %, максимум 60 точки.

**МЕТОДИКА ЗА ОЦЕНКА НА ОФЕРТИТЕ**

**УКАЗАНИЯ ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**1. Цена за изпълнение на поръчката (П1) –** максимална оценка 40 /четиридесет/ точки.

Цената за изпълнение на поръчката се оферира в ценовото предложение на участника по образец съгласно *Образец № 8.*

Тежестта на показателя ***Цена за изпълнение на поръчката*(П1)** е 40% /четиридесет процента/ от общата комплексна оценка (КО), като максималният брой точки по посочения показател е 40 /четиридесет/ точки.

Оценката по показателя ***Цена за изпълнение на поръчката* (П1)** се определя по формулата:

**П1 = П1 мин. x 40**, където

**П1 у**

* **П1** *е оценката на цената за изпълнение на поръчката*
* **П1 мин.** *е най-ниската предложена цена за изпълнение на поръчката от участниците*
* **П1 у**  *е предложената цена за изпълнение на поръчката от съответния участник*

**Стойността на получената оценка по показателя Цена за изпълнение на поръчката (П1) се закръгля до втория знак след десетичната запетая.**

**2. План за изпълнение на поръчката (П2)** - максимална оценка 60 /шестдесет/ точки.

Тежестта на показателя ***План за изпълнение на поръчката*** (П2) е 60 % /шестдесет процента/ от общата комплексната оценка (КО), като максималният брой точки по посочения показател е 60 /шестдесет/ точки.

Оценката по показателя ***План за изпълнение на поръчката*** (П2) се формира на базата на изготвената от всеки участник Идейна концепция за осъществяване на двете културни събития (П2.1), Осигуряване на информация и публичност на събитията (П2.2), Обхват на застъпените местни културно-исторически ресурси за реализиране на двете събития (П2.3).

**П2 = П2.1 + П2.2 + П2.3**

Оценката по подпоказател П2.1 ***Идейна концепция за осъществяване на двете културни събития*** се формира на базата на представената от всеки участник Идейна концепция за осъществяване на двете културни събития по предвидената в *Таблица 1* скала.

Оценката по подпоказател П2.2 ***Осигуряване на информация и публичност на събитията***се формира на базата на събрания брой пункта от всеки участник, умножена по коефициента на тежест на този подпоказател.

Максималният брой точки по подпоказател П2.2 ***Осигуряване на информация и публичност на събитията*** е 30 точки, и оценката се определя по формулата:

**П2.2 = П2.2Y х 30 , където**

**П2.2 max**

* П2.2 е оценката по подпоказател ***Осигуряване на информация и публичност на събитията.***
* П2.2Y е събраният брой пункта на съответния участник по подпоказател ***Осигуряване на информация и публичност на събитията.***
* П2.2 max е броят пункта по подпоказател ***Осигуряване на информация и публичност на събитията*** на участника, получил максимален брой пункта.

**Стойността на получената оценка по подпоказател *Осигуряване на информация и публичност на събитията П2.2* се закръгля до втория знак след десетичната запетая.**

Оценката по подпоказател П2.3 ***Обхват на застъпените местни културно-исторически ресурси за реализиране на двете събития*** се формира на базата на събрания брой пункта от всеки участник, умножена по коефициента на тежест на този подпоказател.

Максималният брой точки по подпоказател П2.3 **Обхват на застъпените местни културно-исторически ресурси за реализиране на двете събития** е 20 точки, и оценката се определя по формулата:

**П2.3 = П2.3Y х 20 , където**

**П2.3max**

* П2.3 е оценката по подпоказател ***Обхват на застъпените местни културно-исторически ресурси за реализиране на двете събития.***
* П2.3Y е събраният брой пункта на съответния участник по подпоказател ***Обхват на застъпените местни културно-исторически ресурси за реализиране на двете събития.***
* П2.3 max е броят пункта по подпоказател ***Обхват на застъпените местни културно-исторически ресурси за реализиране на двете събития,*** на участника, получил максимален брой пункта.

**Стойността на получената оценка по подпоказател *Обхват на застъпените местни културно-исторически ресурси за реализиране на двете събития* П2.3 се закръгля до втория знак след десетичната запетая.**

Оценката по показателя се извършва съгласно следните критерии за постигната степен на съответствие с изискванията на Възложителя:

*Таблица 1*

|  |  |  |
| --- | --- | --- |
| № | КРИТЕРИИ ЗА ОЦЕНКА ПО ПОКАЗАТЕЛ | ОЦЕНКА |
| П2 | **ПЛАН ЗА ИЗПЪЛНЕНИЕ НА ПОРЪЧКАТА** | *Максимум 60 точки* |
| П2.1 | ***Идейна концепция за осъществяване на двете културни събития***  **В рамките до три страници (WORD** - **формат, шрифт Times** N**ew** R**oman, размер на шрифт 12 pt, междуредие single) участникът следва накратко да изложи визията си за протичане на културните събития и да предложи ясен и изпълним план за реализацията им, в т.ч. описание по какъв начин всяко от културните събития, включени в предмета на поръчката ще спомогне за развитието, разбирането и насърчаването на местните автентични културни ресурси, както и да се даде приоритет на добри идеи и практики, които добавят стойност към социалната общност.**  **Концепцията следва да съдържа следните ключови моменти:**  **1. Дейности, свързани с идентифициране и дефиниране на целевите групи, имащи отношение към организацията и провеждането на културните събития (общественост, местни власти, туристически сдружения, туроператори, творчески състави и артисти от област Хасково и други тракийски етнографски области, и др.). Изготвяне на прогноза за очакваната посещаемост на събитията*.***  **2. Дейности, свързани с обсъждане подготовката и реализацията на фестивалите със заинтересованите страни чрез работни срещи, анкетни карти, кръгли маси и пр.**  **3. Предложение относно протичането на отделните изяви във времето – едновременно на няколко места; последователно на няколко места; последователно на едно и също място.**  **4. Предвиждане на възможности за отчитане на удовлетвореността от реализирането на всяко от събитията.** | *Максимум*  *10 точки* |
|  | **Участникът е описал ясно и конкретно, последователно и логично подготовката и реализирането на всяко от събитията, в т.ч. идентифицирани са целевите групи и средствата за привличане на широк кръг публики, ролята на експертите в екипа, начина на протичане. Направена е обоснована количествена прогноза относно привлечените участници и посетители (брой участници – активни и пасивни, брой посетители). Предложените дейности са подходящи, необходими и достатъчни за постигане на специфичните цели и очакваните резултати от изпълнението на поръчката като допринасят за регионалната културна идентичност. Предвидени са механизми за измерване на посещаемостта и удовлетвореността на участниците и посетителите на двете културни събития.** | 10 точки |
|  | **Участникът е представил основни стъпки за подготовка и изпълнение на всяко от събитията, идентифицирани са всички от ключовите моменти при изпълнението на поръчката, но от описанието на предложените дейности към ключовите моменти не става достатъчно ясно дали те са необходими и достатъчни за постигане на специфичните цели и резултати.** | 5 точки |
|  | **В представеното от участника описание на дейностите въпреки, че е налице в известна степен познаване и идентифициране на ключовите моменти при изпълнението на поръчката, като цяло този процес не е развит в достатъчна степен за постигане на специфичните цели и успешното изпълнение на поръчката.** | 1 точка |
| П2.2 | ***Осигуряване на информация и публичност на събитията***  **Този подпоказател цели постигане на запознаване на максимално най-широка аудитория с всяко от събитията, както и популяризирането му преди, по време и след неговото приключване.**  **За осигуряване на информация и публичност на събитията следва да бъдат използвани широки канали и форми за разпространение на информация.** | *Максимум*  *30 точки* |
|  | * **Участникът предлага публикации в печатни медии:**   **За всяка публикация в национален вестник - 9 пункта**  **За всяка публикация в регионален вестник - 6 пункта**  **За всяка публикация в местен вестник - 3 пункта** |  |
|  | * **Участникът е предложил публикации в електронни медии:**   **За публикация в 1 интернет сайт за новини, актуални събития или култура – 5 пункта**  **За публикация във всеки следващ интернет сайт за новини, актуални събития или култура** - **по 5 пункта** |  |
|  | * **Участникът е предложил излъчване на съобщения в радио:**   **За всяко излъчване на съобщение в радио – 5 пункта** |  |
|  | * **Участникът е предвидил излъчване на съобщение или репортаж в телевизия:**   **Всяко излъчване в телевизия – 10 пункта** |  |
|  | * **Участникът е предвидил изготвяне на аудио-визуално произведение за двете издания на фестивалите (филм, клип и т.н.)**   **Всяко аудио-визуално произведение - 15 пункта** |  |
|  | * **Рекламни и промоционални материали – изготвяне на продукти, специално за събитието - 30 пункта** |  |
|  | * **Участникът е предвидил провеждане на промоционално/и събитие/я, предшестващи фестивалите**   **За всяко промоционално събитие - 10 пункта** |  |
|  | * **Участникът е предвидил осигуряване на информация и публичност на фестивалите чрез информационен пункт (шатри, инфо точки на обществени места, доброволци и др.). - 10 пункта** |  |
| П2.3 | **Обхват на застъпените местни културно-исторически ресурси за реализиране на двете събития (представяне на характерните за региона занаяти, изкуства, традиции и обичаи и добавяне на нови такива). В рамките на фестивалите минимум трябва да бъдат представени типични за областта 5 занаята, 2 изкуства (музика и танци), 2 традиции и/или обичаи.** | *20 точки* |
|  | **За всеки допълнително включен занаят и/или изкуство и/или традиция и/или обичай над минимално изискуемия брой - по 5 пункта.**  ***Забележка:* При непосочване на допълнителни - занаят, изкуство, традиция/обичай, участникът не получава пункта по този подпоказател.** |  |

Оценката по показателя План за изпълнение на поръчката (П2) се определя по формулата:

П2 = П2.1 + П2.2 + П2.3, където

П2.1 е броят точки, получен от съответния участник съгласно представената от него ИДЕЙНА КОНЦЕПЦИЯ ЗА ОСЪЩЕСТВЯВАНЕ НА ДВЕТЕ КУЛТУРНИ СЪБИТИЯ

П2.2 е броят точки, получен от съответния участник съгласно оценката по подпоказател ОСИГУРЯВАНЕ НА ИНФОРМАЦИЯ И ПУБЛИЧНОСТ НА СЪБИТИЯТА.

П2.3 е броят точки, получен от съответния участник съгласно оценката по подпоказател ОБХВАТ НА ЗАСТЪПЕНИТЕ МЕСТНИ КУЛТУРНО-ИСТОРИЧЕСКИ РЕСУРСИ ЗА РЕАЛИЗИРАНЕ НА ДВЕТЕ СЪБИТИЯ.

**3. Общата комплексна оценка (КО)** за класиране на участниците се формира при следната формула:

КО = П1 + П2, където

* КО е общата комплексна оценка
* П1 е оценката на цената за изпълнение на поръчката
* П2 е оценката на плана за изпълнение на поръчката

Максималната Обща комплексна оценка ( КО ) е 100 точки.

Ако комплексните оценки на две или повече оферти са равни, за икономически-най изгодна оферта се приема тази оферта, в която се предлага най- ниска цена и съответно се класира на първо място участникът, който е предложил по-ниска цена.

Ако и цените са равни, и по този начин не може да се определи икономически най-изгодната оферта, комисията провежда публично жребий за определяне на изпълнител между класираните на първо място оферти.

Комисията прилага методиката на оценяване, базираща се на точкова система. Класирането на допуснатите оферти се извършва в низходящ ред въз основа посочената методика и показатели.