УТВЪРДИЛ:

КАДИР ИСОВ

ВР.И.Д. ОБЛАСТЕН УПРАВИТЕЛ

НА ОБЛАСТ ХАСКОВО

ДАТА НА УТВЪРЖДАВАНЕ: ........................

**ТЕХНИЧЕСКО ЗАДАНИЕ**

**за участие в процедурата за възлагане на обществена поръчка по глава 8а от Закона за обществените поръчки с обект услуга и предмет:**

***„Организиране и провеждане на два фестивала за традиционно изкуство в област Хасково”, в изпълнение на проект „Съвместни туристически инициативи, насочени към наследството” JTI TARGET, одобрен за финансиране по оперативна програма за Европейско териториално сътрудничество „ Гърция – България 2007-2013” съгласно сключен Договор № В2.12.01/20.03.2012 г.***

1. **ОБЩА ИНФОРМАЦИЯ:**

**Възложител.**

Възложител на настоящата поръчка е Областният управител на област с административен център град Хасково в качеството си на бенефициент по процедура за безвъзмездна финансова помощ по ОП ЕТС „Гърция - България 2007-2013”, договор № В2.12.01/20.03.2012 г. за предоставяне на безвъзмездна помощ по ОП ЕТС „Гърция- България 2007-2013” по проект „Съвместни туристически инициативи, насочени към наследството” JTI TARGET.

**Данни на възложителя.**

Областна администрация на област Хасково, представлявана от Областния управител на област Хасково, п.к. 6300, Хасково, пл. „Свобода” № 5

Тел. +359 38 608011; e-mail: [oblast@hs.government.bg](mailto:oblast@hs.government.bg)

Отговорен служител по договора и Ръководител на проекта:

Г-жа Зина Тенекеджиева, старши експерт в дирекция „АКРРДС”

Тел. +359 38 608022, +359 879 250 954, e-mail: [z.tenekеdjieva@hs.government.bg](mailto:z.tenekеdjieva@hs.government.bg)

Лице за контакт по договора и Координатор на проекта:

Г-жа Петя Демирева, младши експерт в дирекция „АКРРДС”

Тел. +359 879 250 984, +359 38 608024; e-mail: [p.demireva@hs.government.bg](mailto:p.demireva@hs.government.bg)

**Обща информация за проекта.**

Проект „Съвместни туристически инициативи, насочени към наследството „с акроним "JTI TARGET”се финансира от Програма за европейско териториално сътрудничество „Гърция – България 2007-2013” в Област на интервенция: 1.2. Запазване, управление и промотиране на културните ресурси и се изпълнява съгласно споразумение за партньорство между Водещия бенефициент (Водещ партньор) – Регион Източна Македония и Тракия и Бенефициентите по проекта (Партньори по проекта) – Областна администрация на област с административен център град Смолян, Областна администрация на област град Кърджали и Областна администрация на област с административен център град Хасково, представлявана от Областния управител на област с административен център град Хасково.

Целите на проекта са както следва:

* Да се създаде общо виждане за територия, която има общи характеристики и предизвикателства;
* Да се разработи съвместно идентифициране и разбиране за предимствата на тези райони;
* Да се изгради трансгранична мрежа за културен туризъм;
* Да се разработи съвместно популяризиране на туристическия потенциал;
* Да развие дейностите и капацитета на туристическите фирми в региона;
* Съвместно да разработи и представи нов туристически продукт;
* Да разработи съвместни пазарни продукти;
* Да изгради първата трансгранична съвместна туристическа стратегия.

Основата на настоящото предложение е повишаване на дейността и капацитета на туристическия бизнес, за да се намалят проблемите, отнасящи се до икономическото и социално равнище. Съвместно разработване и представяне на нови туристически продукти, развитието на съвместни маркетингови продукти, създаването на първата трансгранична обща туристическа стратегия, насочена към популяризиране на региона на международния пазар, ще стимулира развитието на местния бизнес и партньорства в сферата на туризма, подкрепяйки съществуващите и създавайки нови такива.

Проектът ще подпомогне съществуващите и ще стартира нови икономически дейности, свързани с културния туризъм. Очаквани резултати са: подобряване на регионалния облик и разнообразни туристически услуги, чрез създаване на нови трансгранични културни туристически продукти, като това ще доведе до ползотворно влияние върху професионалното трансгранично сътрудничество и развитие на професионални мрежи за устойчив културен туризъм.

Ценното наследство на местната култура и история, традиции и природа, ще бъдат обединени в съвместна туристическа мрежа, чрез която ще бъдат представени атрактивната регионална идентичност и образа на трансграничния регион по всички електронни начини, чрез интернет, смартфони и GPS устройства.

За изпълнение на проекта са предвидени следните работни пакети (РП):

1. РП: Управление и координация
2. РП: Информация и публичност
3. РП: Подобряване на възможностите
4. РП: Използване на технологии
5. РП: Повишаване на привлекателността

Основните задачи на Областна администрация Хасково, в качеството на Партньор 4 по работните пакети (РП)на проекта са следните:

1. Създаване на многоезичен портал по проекта.

2. Oтпечатване и разпространение на рекламни материали за областта.

3. Изготвяне на публикации и пътеводители.

4.Закупуване на информационна точка /киоск/, на която ще се внедри информация за туристическите обекти в региона.

5. Създаване на областна стратегия за развитие на туризма.

6. Събиране на база-данни с туристическите обекти в областта.

7. Обучение на професионалисти от туристическия бранш.

8. Онлайн екскурзоводи за открити райони и приложение.

9. Създаване на онлайн календар съдържащ информация за културните прояви в трансграничния регион.

10. Подготовка и реализиране на демонстрационен тур/обиколка из туристическите обекти в областта.

11. Организиране и провеждане на арт и културни фестивали.

**Предмет и обект на публичната покана.**

Настоящата публична покана се провежда в изпълнение на **РП 5: *Повишаване на привлекателността,* Дейност 5.2: А*рт и културни фестивали*** по проект „Съвместни туристически инициативи, насочени към наследството” и има за предмет ***„Организиране и провеждане на два фестивала за традиционно изкуство в област Хасково”.***

Обект на публичната покана е „предоставянето на услуга” по смисъла на чл. 3, ал. 1, т. 2 от Закона за обществените поръчки.

**Цели от изпълнението на предмета на публичната покана.**

*Основната цел* е:

* Избор на изпълнител, който да организира и реализира **две културни събития** за традиционно изкуство като част от дейностите по одобрен за изпълнение проект „Съвместни туристически инициативи, насочени към наследството”. Целта е да се повиши привлекателността на област Хасково като дестинация за културен туризъм, в т.ч.:
  + - **ЕДИН фестивал за Тракийски фолклор – музика, танци, традиции, обичаи, и други изкуства;**
    - **ЕДИН фестивал на занаятчийското майсторство.**

*Специфичните цели са:*

* Да се осигури ефективното използване на културното материално и нематериално наследство с оглед развитието на устойчив културен туризъм.
* Да се подсили местното самосъзнание и участие на населението в развитието на туризма.
* Да се популяризира богатото културно-историческо наследство на област Хасково.
* Да се повиши степента на информираност за възможностите за туризъм на българските и чуждестранни граждани в региона чрез запознаване на широката общественост с туристическите ресурси.
* Да се засили ангажираността на местните власти и културните институти в област Хасково относно развитието на туризма.
* Да се осигурят условия както за активно включване на различните структури на гражданското общество, подобряване на координацията между тях за мобилизирането и участието на местното население в дейностите, така и за стимулиране установяване на сътрудничество между публичния и частния сектор.
* Да се осигури подкрепа за развитието, разбирането и насърчаването на местните автентични културни ресурси, както и да се даде приоритет на добри идеи и практики, които добавят стойност към социалната общност.

Предложението на участника трябва да бъде съобразено с целите на проекта, туристическите и специфичните характеристики на област Хасково като дестинация, предлагаща възможности за културен туризъм, с изключително богато културно-историческо наследство, която да бъде представена по оптимален начин на аудиторията.

В рамките на фестивалите следва да бъдат представени местни традиционни български занаяти и изкуства - музика (автентичен и/или обработен фолклор, др.), танц, песни, и други. В предвидените културни събития трябва да се даде възможност за участие както на професионалисти и аматьори, така и широко включване на различни публики.

**Очаквани резултати от дейностите по настоящата публична покана:**

* Осъществени дейности за промотиране на културно-историческото наследство на региона и привлечени публики и участници.
* Осигурени условия за широко и активно участие на всички заинтересовани страни.
* Осигурен равен достъп до културните събития (фестивали) на всички жители, включително и представители на групи в неравностойно положение.
* Повишена степен на информираност за възможностите за културен туризъм на българските и чуждестранни граждани в област Хасково.
* Осигурено коректно изпълнение на предвидените дейности и стриктна отчетност съобразно правилата на програмата.

**Минимални изисквания към изпълнението на предмета на публичната покана и основни дейности, включени в нея, които следва да се съблюдават и реализират от Изпълнителя.**

* ***Планиране, подготовка и организация на събитията и включените в тях тематични акценти -*** ателиета и творчески работилници (уъркшоп) с демонстрации на типични за региона занаяти и изкуства; изложби (на стари майстори или на създадени в рамките на фестивала произведения); пърформанси (театър, разказвачи на народни приказки, анекдоти, митове и легенди; ревю на ювелирно изкуство и копринени облекла от местни музейни сбирки; концерт/и за автентичен и/или обработен фолклор, с възможност за включване на изпълнители от „Живи човешки съкровища”; читалищни самодейни състави от тракийски етнографски регион; други.
* ***изготвяне на организационен план, сценарий и програма;***
* ***сценография, режисура, водене, озвучаване, осветление, декор и костюми за артистите;***
* ***съставяне на екип;***
* ***избор на подходящи места (затворени или открити сцени);***
* ***идентифициране на заинтересованите участници и изясняване на техните очакванията (попълване на анкети, присъствени списъци на официалните гости, снимков материал);***
* ***подбор на участници и доброволци (привлечени експерти и доброволци);***
* ***маркетинг и реклама на събитията (изработване на покани, плакати, клипове и др.);***
* ***медиен план (електронни и печатни медии, социални мрежи );***
* ***транспортиране и настаняване /при необходимост/ на участниците.***

За правилното реализиране на всичко, описано по-горе трябва да бъде предвидено и изготвяне на комуникационен план и график за подготовка и провеждане на дейностите.

В процеса на подготовка е необходимо да бъде предвидено още консултиране с ключови заинтересовани страни (общински и териториални администрации, културни институти, доброволци и др.), в т.ч. организиране на обучение на включените в организацията доброволци; осъществяване на контакти с артисти и състави; извършване на предварителен подбор на участниците; осъществяване на контакти с местни хотелиери и ресторантьори; др.

Изготвяне на програма и сценарий за провеждане на събитията като цяло и за отделните елементи, включени в тях, в това число предложения за основни участници и посочване на индикативни дати.

Избраният за изпълнител има ангажимент към подготовката, отпечатването и изпращането на покани до официалните гости на събитието. Списъкът на гостите задължително се съгласува с Възложителя. Изпълнителят отговаря за изработване на свидетелства за участие и видеозапис на фестивалите за архив на Възложителя.

**Всички предложения задължително подлежат на предварително обсъждане, съгласуване и одобрение от страна на Възложителя.**

За изпълнение на дейностите по предмета на публичната покана избраният за изпълнител трябва да предвиди, че **минималната продължителност** на всяко от събитията в часови рамки, е не по-малко от **4 астрономически часа**, което реално да създаде възможност на всички заинтересовани лица да посетят културното мероприятие и в рамките на това посещение да могат да добият ясно представи както за целите на проекта, във връзка с който се реализира конкретното събитие, така и за същността му с оглед на достатъчна възможност да се запознаят с всичко, което събитието демонстрира. От съществено значение за предаване на духа, бита и самосъзнанието, което културно-историческото наследство отразява у хората и което те са съумели да запазят и да бъдат негови непреходни пазители, е включването на непрофесионалисти, самодейни състави и дейци, които са именно проводници на тези непреходни традиции и обичаи /„живите човешки съкровища”/. Ето защо за изпълнение предмета на поръчката следва да бъде представено и виждане за включването и представянето именно и на такива артисти.

По повод на предвидения фестивал на занаятите е важно да бъдат привлечени колкото се може повече занаятчии и майстори. Голям интерес и реално постигане на заложените в проекта цели за популяризация на културно – историческото наследство в област Хасково би било презентиране на колкото е възможно повече по своята **разнообразност** традиционни за областта занаяти. За успешното реализиране на второто събитие, трябва да бъде предвидено във фестивала да бъдат представени **поне 5 занаята.** Освен това важно изискване към успешното изпълнение на предмета на публичната покана включва и участниците да предложат **подходящи места на територията на град Хасково,** на които да бъдат ситуирани занаятчийските помещения, така че в максимална степен да бъдат достъпни за хората, желаещи да ги посетят, включително и хората, които са в неравностойно положение.

**В рамките на фестивала за тракийски фолклор минимално трябва да бъдат привлечени за изява 7 танцови състава, 5 певчески състава, и да има най-малко 2 разигравания на традиции/обичаи. Същите следва да бъдат артисти/състави/участници от общини от област Хасково.**

**В рамките на двете културни събития, изпълнителят следва да представи МИНИМУМ - 5 занаята, 2 изкуства, 2 традиции/обичаи, които да бъдат пресъздадени от участници от област Хасково.**

Всичко това трябва да предвижда и **начина/ите за запознаване на максимално широк кръг лица** с предстоящите културни събития по подходящ начин – използване на средствата за масово осведомяване, печат и електронни медии, социални мрежи и др. начини, чрез които той счита че ще се постигне най- добре ефектът на информираност.

Изпълнителят следва да създаде условия за равен достъп до културата на граждани от различни социални и етнически групи, които да спомагат за тяхното включване в културните процеси чрез реализацията на събития, съобразени с местните потребности.

Освен това избраният за изпълнител при осъществяване предмета на поръчката следва през цялото време да има наличен и ангажиран екип от експерти, с ясно дефинирани техни функции и задачи, необходими му за изпълнение на всяко от събитията. Екипът от експерти следва да включва:

**1) Ключов експерт организиране на събития – с образование – Висше, в област на висшето образование Социални, стопански и правни науки съгласно ПМС №125/2002 на Министерски съвет**; да е участвал в организирането на минимум 3 културно – масови събития/мероприятия. За експерта следва да бъдат представени следните документи:

**- Диплома за висше образование;**

**- Трудови, граждански, или други договори;**

**- Референции за експерта, доказващи участието му в организирането на културно-масови събития.**

**2) Ключов експерт масови комуникации – с образование – Висше, в област на висшето образование Социални, стопански и правни науки, професионално направление 3.5. Обществени комуникации и информационни науки, съгласно ПМС №125/2002 на Министерски съвет**;да притежава професионален опит – минимум 2 години опит в електронна медия и/или печатна медия и/или да е участвал в популяризирането на две културно-масови събития. За експерта следва да бъдат представени следните документи:

**- Диплома за висше образование;**

**- Трудови, граждански, или други договори**

**- Трудова/служебна/осигурителна книжка;**

**- Референции за експерта, доказващи участието му в популяризиране на две културно-масови събития.**

**3) Експерт в областта на туризма или фолклора с образование – Висше, в област на висшето образование Социални, стопански и правни науки, професионално направление 3.1. Социология, антропология и науки за културата, професионално направление 3.9. Туризъм, или в област на висшето образование Изкуства, съгласно ПМС №125/2002 на Министерски съвет**;Експертът следва да е участвал в реализирането на минимум 2 културно-масови събития/мероприятия (жури, подбор на участници и други свързани с изпълнението на културно-масови събития дейности). За експерта следва да бъдат представени следните документи:

**- Диплома за висше образование;**

**- Трудови, граждански, или други договори;**

**- Референции за експерта, доказващи участието му в реализирането на две културно-масови събития.**

Всеки участник следва да представи предложението си за изпълнение предмета на поръчката, **(„*План за изпълнение на поръчката*”)**, което включва: **Идейна концепция за осъществяване на двете културни събития в рамките до 3 страници** (WORD - формат, шрифт Times New Roman, размер на шрифт 12 pt, междуредие single). В нея участникът следва накратко да изложи визията си за протичане на културните събития и да предложи ясен и изпълним план за реализацията им, в т.ч. описание по какъв начин всяко от културните събития включени в предмета на поръчката ще спомогне за развитието, разбирането и насърчаването на местните автентични културни ресурси, както и да се даде приоритет на добри идеи и практики, които добавят стойност към социалната общност. На следващо място трябва да посочи осигуряването на информация и публичност на събитията, и на последно място обхватът на застъпените местни културно-исторически ресурси за реализиране на двете събития. Всеки подпоказател, който трябва да бъде включен в предложението за изпълнение на поръчката, се оценява съобразно указания в Методиката за оценка на офертите начин.

**Целеви групи.**

* Жители на област Хасково (в т.ч. деца, младежи, възрастни хора);
* Регионални и местни културни институти, организации идейци – читалища, исторически музеи, театри, творчески сдружения, задруги на майсторите, местни самодейни и професионални групи, творци, креаведи и др.;
* Териториални структури и общински администрации;
* Представители на туристическия бизнес (туроператори, хотелиери, ресторантьори и др.).

**Срок и място за изпълнение на поръчката.**

По възможност и двете издания на културните събития **трябва да се** проведат във времевите рамки на проект: „Съвместни туристически инициативи, насочени към наследството” с акроним JTI - TARGET по Програма за Европейско териториално сътрудничество Гърция–България 2007–2013, Приоритетна ос 1 : Качество на живот, Област на интервенция 1.2: Запазване, управление и промотиране на културните ресурси, Договор за безвъзмездна финансова помощ № B2.12.01 от 20.03.2012 г., **но не по-късно от 20.03.2014 г.**

**Двете културни събития** се организират и провеждат на територията на град Хасково, като конкретните места на изпълнение СЕ ПРЕДЛАГАТ ОТ ИЗПЪЛНИТЕЛЯ И СЕ ОДОБРЯВАТ ОТ ВЪЗЛОЖИТЕЛЯ.

**Стойност на публичната покана.**

Максималната стойност за изпълнение предмета на публичната покана неможе да надвишава левовата равностойност на **25 000 евро** (двадесет и пет хиляди евро) **по обменен курс на Европейската комисия** (inforeuro) към момента на подаване на офертата. Посочената сума е с включен ДДС.

Разходите по изработването на офертите са за сметка на участниците. Спрямо Възложителя не могат да се предявяват каквито и да било претенции за разходи, направени по подготовката и подаването на офертите, независимо от резултата или самото провеждане на процедурата, освен в случаите, посочени в чл. 39, ал. 5 от ЗОП.

**Основни изисквания при изпълнение на предмета на публичната покана.**

Дейностите, включени в предмета на поръчката следва да се изпълняват при спазване на изискванията на действащото национално и европейско законодателство и по-специално изискванията на Конвенция на ЮНЕСКО за опазване и насърчаване на многообразието от форми на културно изразяване; Европейската културна конвенция; Закон за закрила и развитие на културата, Програмата за европейско териториално сътрудничество (ЕТС) Гърция – България 2007-2013 г. и указания на Националния партниращ орган по Програма за ЕТС Гърция - България 2007-2013 за изпълнение на проекти. Дейностите се реализират в съответствие с регионални, национални и европейски стратегически документи, както и с прилагането на добри практики и стандарти за качество.

**Мерки за публичност и информация.**

При всички дейности, за които е приложимо, и изготвяни документи във връзка с изпълнението им, избраният за изпълнител следва да спазва разпоредбите на Европейската комисия във връзка с мерките за информация и публичност (Регламент ЕО 1828/2006), Насоките за информация и публичност на партньорите в проектите и разпоредбите на Споразумението за партньорство между Водещия партньор и другите партньори, както и Договора за финансиране.

С оглед прилагането на мерките за публичност и информираност, избраният за изпълнител е длъжен да посочва, че дейностите се осъществяват с финансовата подкрепа на ЕФРР чрез Програматаза ЕТС Гърция – България 2007-2013 г.: [www.greece-bulgaria.eu](http://www.greece-bulgaria.eu).

Според вида си, подготвяните материали, в т.ч. обяви или публикации, свързани с договора, трябва да съдържат:

* Името и логото на проекта.
* Името и логото на Програмата.
* Името на ЕФРР (Европейски фонд за регионално развитие).
* Флага на ЕС.

За информация, разпространявана по електронен път (напр. уеб сайтове, електронни съобщения и др.) или чрез аудио-визуални материали, описаните мерки се прилагат аналогично.

Изпълнителят има ангажимент към визуализацията на събитията, с цел да се осигури публичност за реализирането на проекта, като дейност, съфинансирана от Европейския съюз. Това може да включва – осигуряване на транспарант, който е видим при провеждане на събитията на сцена, отпечатване и разпространение на плакати и др.

Видът, съдържанието и графичният дизайн на материалите се съгласуват с Възложителя.

**Защита на личните данни.**

При изпълнение на поръчката избраният за изпълнителследва да спазва изискванията на Закона за защита на личните данни и подзаконовите нормативни актове към него.

**Застраховки и съблюдаване на правилата за провеждане на масови мероприятия.**

Избраният за изпълнител следва да осигури всички необходими мерки за опазване на обществения ред и здравето на хората в съответствие с правилата за провеждане на масови мероприятия по време на протичане на събитията.

При изпълнение на дейностите, когато е приложимо, следва да осигури всички видове задължителни застраховки, предвидени в националното законодателство (в т.ч. „[Гражданска отговорност](http://bg.wikipedia.org/wiki/%D0%93%D1%80%D0%B0%D0%B6%D0%B4%D0%B0%D0%BD%D1%81%D0%BA%D0%B0_%D0%BE%D1%82%D0%B3%D0%BE%D0%B2%D0%BE%D1%80%D0%BD%D0%BE%D1%81%D1%82) за [автомобилите](http://bg.wikipedia.org/wiki/%D0%90%D0%B2%D1%82%D0%BE%D0%BC%D0%BE%D0%B1%D0%B8%D0%BB)”, "[Трудова злополука](http://bg.wikipedia.org/w/index.php?title=%D0%A2%D1%80%D1%83%D0%B4%D0%BE%D0%B2%D0%B0_%D0%B7%D0%BB%D0%BE%D0%BF%D0%BE%D0%BB%D1%83%D0%BA%D0%B0&action=edit&redlink=1)", "[Злополука на пътниците в обществения транспорт](http://bg.wikipedia.org/w/index.php?title=%D0%97%D0%BB%D0%BE%D0%BF%D0%BE%D0%BB%D1%83%D0%BA%D0%B0_%D0%BD%D0%B0_%D0%BF%D1%8A%D1%82%D0%BD%D0%B8%D1%86%D0%B8%D1%82%D0%B5_%D0%B2_%D0%BE%D0%B1%D1%89%D0%B5%D1%81%D1%82%D0%B2%D0%B5%D0%BD%D0%B8%D1%8F_%D1%82%D1%80%D0%B0%D0%BD%D1%81%D0%BF%D0%BE%D1%80%D1%82&action=edit&redlink=1)").

**Конфиденциалност.**

При сключването на договора за обществена поръчка и изпълнението на дейностите Възложителят може да посочи коя част от информацията, която предоставя има конфиденциален характер. Участниците нямат право да разкриват тази информация.

При подаване на офертата си участникът също може да посочи коя част от нея има конфиденциален характер и да изисква от Възложителя да не я разкрива. Възложителят няма право да разкрива информация, предоставена му от участниците, посочена от тях като конфиденциална по отношение на технически или търговски тайни, с изключение на следния случай:

* когато при писмено искане от участник Възложителят изпълни законовото си задължение да му осигури достъп до протокола или предостави копие от протокола. В този случай Възложителят ще положи грижа и може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

**Права върху собствеността.**

Избраният за изпълнител трябва да гарантира, че всички резултати, получени в рамките на изпълнение на дейностите по предмета на публичната покана, са в съответствие с условията на националното законодателство, отнасящо се до интелектуалната и индустриалната собственост, с всички запазени права.

Представените концепции, както и самите продукти, следва да са разработени специално за целите на настоящата публична покана. Възложителят си запазва изключителното право да възпроизвежда и разпространява изготвените информационни материали и други продукти, изработени по настоящата поръчка, като за предоставянето на тези права не дължи допълнително възнаграждение.

Всички материали и произведения, получени при изпълнението на предмета на публичната покана, както и създадени по и/или във връзка с изпълнението й, принадлежат изцяло на ВЪЗЛОЖИТЕЛЯ, в същия обем, в който биха принадлежали на автора. ВЪЗЛОЖИТЕЛЯТ има правото да ги използва за целта, за която са поръчани, да ги усъвършенства, и да ги използва за всякакви свои цели, без да са необходими допълнителни разрешения за това от ИЗПЪЛНИТЕЛЯ.

**Докладване и приемане изпълнението на поръчката.**

1. **Встъпителен доклад** – в срок от 10 (десет) работни дни след влизане в сила на договора се представя писмен встъпителен доклад, който включва план за работата и провеждане на събитията, резултат от проведени срещи за включване на конкретно посочени артисти/певци/занаятчии/танцьори във всяко едно от събитията. Посочват се първите заключения на Изпълнителя, идентифициране на проблемите, които могат да възникнат при изпълнението на договора, както и по какъв начин могат да се преодолеят. Встъпителният доклад се коментира и съгласува на работна среща с екипа по управление и изпълнение на проекта и екипа на Изпълнителя.

2. **Окончателен доклад** за извършената работа по договора. Проект на окончателния доклад се представя 10 (десет) дни след приключване изпълнението на предмета на договора. Той включва обобщена и аналитична информация и оценка за резултатите от извършените дейности, копия на публикуваните статии, постигнатите цели и резултати и др. Към доклада се прилагат документите, доказващи изпълнението на дейността – списъци на присъствалите, снимков материал, видеоклипове и др.

Изпълнението на поръчката се приема от Възложителя със становище за приемане на работата, с приложени оригинали на разходооправдателни документи, както и други документи, доказващи реализирането на дейностите.

Изпълнителят е длъжен да предостави и допълнителна информация относно направени констатации при коментари или нужда от уточнения, изискани от Управляващия орган на Европейската програма за териториално сътрудничество „Гърция – България 2007-2013”. Предоставянето на допълнителна информация относно констатации по докладите се извършват от Изпълнителя, за негова сметка, в определен от Възложителя срок.

За надлежното изпълнение на настоящатапублична покана избраният за изпълнител следва да съблюдава и спазва всички дейности от предмета на й, които се изпълняват и са заложени както в техническото задание, така и са намерили отражение в предложението за изпълнение на поръчката, отправено до Възложителя, трябва да бъдат реализирани във времевия график на проекта – до 20.03.2014г. и с оглед предвидените финансовите средства.