***Проект!***

**Д О Г О В О Р**

**за възлагане на обществена поръчка, чрез публична покана с обект – услуга, с предмет:**

**„Организиране и провеждане на два фестивала за традиционно изкуство в област Хасково”, в изпълнение на проект „Съвместни туристически инициативи, насочени към наследството” JTI TARGET, одобрен за финансиране по оперативна програма за Европейско териториално сътрудничество „ Гърция – България 2007-2013” съгласно сключен Договор № В2.12.01/20.03.2012 г.**

Днес, ……………..г., в гр. Хасково, между:

1. **ОБЛАСТНА АДМИНИСТРАЦИЯ – ХАСКОВО** с адрес: гр. Хасково – п.к. 6300, пл. „Свобода” № 5, БУЛСТАТ 836147490, представлявана от **КАДИР ИСОВ** – определен за Вр.и.д. Областен управител на област с административен център град Хасково с Решение на Министерския съвет № 408 от 12.07.2013г. и **ЯНКА ЦАНКОВА ГЪБОВА** - главен счетоводител,наричана за краткост **ВЪЗЛОЖИТЕЛ**, от една страна
2. и

………………….. със седалище и адрес на управление: гр. ………, ………….. № ……….., ЕИК: ……………….., представлявано от …………………………– ………., наричано по-долу **ИЗПЪЛНИТЕЛ**, от друга страна,

на основание чл. 101е, вр. чл. 14 ал. 4 т. 2 предл. І‑ во от Закона за обществените поръчки се сключи настоящият договор за възлагане на обществена поръчка, обявена с публична покана, с предмет: „Организиране и провеждане на два фестивала за традиционно изкуство в област Хасково”, в изпълнение на проект „Съвместни туристически инициативи, насочени към наследството” JTI TARGET, одобрен за финансиране по Оперативна програма за Европейско териториално сътрудничество „ Гърция – България 2007-2013” съгласно сключен Договор № В2.12.01/20.03.2012 г. открита със Заповед № ……..и протокол от 00.00.201…. год. на Комисията за резултатите от разглеждане и оценяване на оферти, утвърден от Областния управител на Област – Хасково, за следното:

**І. Предмет на договора**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение изпълнението на обществена поръчка с предмет: „Организиране и провеждане на два фестивала за традиционно изкуство в област Хасково”, така, както е описано съгласно условията на Публичната покана, Техническото задание, Офертата на изпълнителя – Образец 1, Предложението за изпълнение на поръчката /Образец 7/и Ценовото му предложение /Образец 8/, представляващи неразделна част от Договора.

**(2) ИЗПЪЛНИТЕЛЯТ** се задължава да изпълни Предмета на договора по начина, по който той е описан в цитираните в предходната алинея – Публична покана, Техническо задание, Оферта на изпълнителя – Образец 1, Предложение за изпълнение на поръчката /Образец 7/ и Ценово предложение /Образец 8/, и при спазване на разпоредбите на действащото законодателство.

**(3)** Качеството и резултатите от изпълнението на услугата трябва да съответстват на изискванията на Възложителя и предложеното от Изпълнителя.

**(4)** Предметът на поръчката включва услуги по планиране, организация и управление на културни събития, както и съпътстващите ги необходими за провеждането им доставки на техническо оборудване /осветителна и озвучителна техника, декори, костюми/ и цялостно обезпечаване на провеждане на събитията.

**II. ВЛИЗАНЕ В СИЛА. СРОК ЗА ИЗПЪЛНЕНИЕ**

**Чл. 2. (1)** Настоящият договор влиза в сила от датата на подписването му и от двете страни.

**(2) Изпълнителят** се задължава да изпълни Предмета на договора във времевите рамки на проект: „Съвместни туристически инициативи, насочени към наследството” с акроним JTI - TARGET по Оперативна програма за Европейско териториално сътрудничество Гърция–България 2007–2013, **но не по-късно от 20.03.2014 г.** както следва:

Срокът за организиране и провеждане на фестивал за тракийски фолклор – музика, танци, традиции, обичаи, и други изкуства започва да тече от получаване на възлагателното писмо от Възложителя, в което е посочена конкретна дата за провеждане на събитието.

Срокът за организиране и провеждане на фестивал на занаятчийското майсторство започва да тече от получаване на възлагателното писмо от Възложителя, в което е посочена конкретна дата за провеждане на събитието.

**(3)** Възлагателното писмо за всяко мероприятие се изпраща от Възложителя в разумен срок, като да не се препятства необосновано подготовка на събитието.

**Чл. 3.** **(1)** Срокът за изпълнение и обхват на поръчката, съгласно условията, определени от **Възложителя** в Публичната покана и Техническото задание към нея, са задължителни за страните по договора.

**(2)** В случай на удължаване срока за изпълнение на проекта с акроним JTI TARGET , посочен в чл. 2, ал. 2 от настоящия договор и при неприключило осъществяване на всички дейности, заложени в Техническото задание и Предложението за изпълнение предмета на поръчката, предложено от избрания за изпълнител, настоящият договор може да бъде продължен за срока, предвиден в удължаването на проекта.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4. Възложителят** има право:

1. Да получи изпълнението на уговореното с настоящия договор в сроковете и при условията на същия.

2. При поискване да получава информация за хода на изпълнението по договора.

3. Да осъществява оперативен контрол за правилното и ефективно изпълнение на възложената поръчка, включително и да извършва проверки на място, без да затруднява създадената от **ИЗПЪЛНИТЕЛЯ** организация.

4. Да дава писмени указания чрез упълномощени от него лица относно изпълнението на Предмета на договора.

5. Да изисква, при необходимост и по своя преценка, мотивирана обосновка от страна на **ИЗПЪЛНИТЕЛЯ** на представеното от него изпълнение.

6. Да не приеме изпълнението или която и да е негова част, ако то не съответства в значителна степен по обем и качество на изискванията му, посочени в Техническото задание и не може да бъде изменено, допълнено или преработено.

7. Да не одобри предложенията на **ИЗПЪЛНИТЕЛЯ,** посочени във встъпителния му доклад**.** В този случай **ВЪЗЛОЖИТЕЛЯТ**  дава указания на **ИЗПЪЛНИТЕЛЯ,** които са задължителни за последния.

**Чл. 5. Възложителят** се задължава:

1. Да изплати уговореното възнаграждение на **ИЗПЪЛНИТЕЛЯ** в размера и при условията и сроковете на настоящия договор.

2. Да посочи лице от екипа си, което ще отговаря за осъществяване на комуникацията с екипа на **ИЗПЪЛНИТЕЛЯ**, с оглед изпълнението на предмета на договора

3. Да приеме изпълнението на всяко организирано и реализирано събитие, предмет на договора, в случай че то отговаря на Техническото задание и Предложението за изпълнение на поръчката на Изпълнителя. Окончателното приемане на работата се извършва от **ВЪЗЛОЖИТЕЛЯ** чрез съставяне на становище за приемане на работата въз основа на постъпилия от **ИЗПЪЛНИТЕЛЯ** проект на окончателния доклад в 10 - дневния срок от приключване на неговата работа по изпълнение на дейностите. **ВъзложителяТ**се произнася за качеството на изпълненото, в срок до 5 /пет/ работни дни от получаването на проекта на окончателен доклад на **ИЗПЪЛНИТЕЛЯ**.

4. Да осигури на **ИЗПЪЛНИТЕЛЯ** съдействието и информацията, необходими му за качественото изпълнение на работата.

5. Да съдейства на **ИЗПЪЛНИТЕЛЯ** за преодоляването на възникнали трудности и пречки в хода на работата по изпълнение на предмета на договора, в рамките на своите компетенции и възможности.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. Изпълнителят** има право:

1. Да получи уговореното възнаграждение, при условията и сроковете на настоящия договор, ако качествено и в срок изпълни задълженията си по него;

2.Да изисква от **ВЪЗЛОЖИТЕЛЯ** своевременно предоставяне на необходимите му документи и други материали, както и всякакво друго съдействие, необходимо с оглед на обстоятелствата, за качественото изпълнение на поетите с настоящия договор задължения;

3. Да предложи смяна на ключов експерт при определените в настоящия договор условия;

4. Да иска от **ВЪЗЛОЖИТЕЛЯ** приемането на работата при условията и сроковете на настоящия договор.

**Чл. 7. (1) Изпълнителят**се задължава:

1. Да изпълнява всички дейности и задължения, предвидени в Техническото задание и Предложението си за изпълнение на предмета на настоящата публична покана, както и да отстранява констатираните от **ВЪЗЛОЖИТЕЛЯ** недостатъци.
2. В рамките на двата фестивала да бъдат представени ...... брой занаяти, ........ броя изкуства и ....... броя традиции/ обичаи.
3. Да осигури **информация и публичност на събитията, както следва:**

* Публикации в печатни медии: ...... броя публикации в национален вестник, ........ броя публикации в регионален вестник, ............... броя публикации в местен вестник;
* Публикации в електронни медии: публикации в ...... броя интернет сайт/а за новини, актуални събития или култура;
* Излъчване на съобщения в радио – излъчване на ...... броя излъчвания на съобщение в радио;
* Излъчване на съобщение или репортаж в телевизия: ..... брой излъчвания в телевизия;
* Изготвяне на аудио-визуално произведение за двете издания на фестивалите (филм, клип и т.н.): ......... броя аудио-визуално произведения;
* Рекламни и промоционални материали - изготвяне на продукти, специално за събитието ;
* Провеждане на промоционално/и събитие/я, предшестващи фестивалите - .... броя промоционални събития;
* Да осъществи осигуряване на информация и публичност на фестивалите чрез информационен пункт (шатри, инфо точки на обществени места, доброволци и др.).

1. Да изпълни възложената му работа с грижата на добър търговец, качествено, без съществени изменения и отклонения, в съответствие с действащото законодателство, включително Техническо задание, Офертата си - /образец 1/, Предложението си за изпълнение на поръчката, включително в частта, касаеща представената идейна концепция за осъществяване на двете културни събития- /образец 7/ и Ценовото си предложение /образец 8/, при условията и сроковете на настоящия договор.
2. Да координира осъществяването на всички дейности с определените контактни лица и с **ВЪЗЛОЖИТЕЛЯ**;
3. Да дава разяснения по идеите си за изпълнение на поръчката при поискване от **ВЪЗЛОЖИТЕЛЯ**. Разясненията се дават незабавно при постъпване на питане от **ВЪЗЛОЖИТЕЛЯ**, а при невъзможност за моментален отговор - в 1-дневен срок от постъпване на искането за разяснение до **ИЗПЪЛНИТЕЛЯ**;
4. Да отстранява посочените от **ВЪЗЛОЖИТЕЛЯ** недостатъци и пропуски в изпълнението за своя сметка;
5. Да информира **ВЪЗЛОЖИТЕЛЯ** за възникнали проблеми при изпълнение на договора и за предприетите мерки за тяхното разрешаване;
6. Да следи за спазване на изискванията за здравословни и безопасни условия на труд по време на изпълнението на договора;
7. При получена заявка за организиране на събитие, в срок от два работни дни да предостави писмен отговор на **ВЪЗЛОЖИТЕЛЯ**, съдържащ потвърждение за приемането й;
8. Да издава фактури на **ВЪЗЛОЖИТЕЛЯ**, като се съобрази с изискванията му за форма и съдържание. Във всяка фактура по договора се посочва наименованието на оперативната програма, номера на договора за безвъзмездна финансова помощ и номера на проекта, ако е приложимо;
9. Да се придържа към всички приложими стандарти и норми, закони и подзаконови нормативни актове, имащи пряко отношение към изпълнението на договора;
10. Да изпълнява своите задължения по настоящия договор безпристрастно и лоялно, съобразно принципите на професионалната етика и най-добрите практики в съответната област;
11. Да изпълнява мерките и препоръките, съдържащи се в докладите от проверки на място;
12. Да спазва изискванията за изпълнение на мерките за информация и публичност на проект „Съвместни туристически инициативи, насочени към наследството” JTI TARGET при всички дейности и документи, изготвени в изпълнение на настоящия договор;
13. Да докладва за възникнали нередности, както и да възстановява суми по нередности, заедно с дължимата лихва и други неправомерно получени средства;
14. Да спазва изискванията на законодателството на Европейската общност и националното законодателство, във връзка с предоставената безвъзмездна финансова помощ на **ВЪЗЛОЖИТЕЛЯ** от Оперативна програма за Европейско териториално сътрудничество „Гърция – България 2007-2013” съгласно сключен Договор № В2.12.01/20.03.2012 г.;
15. Да спазва изискванията на Оперативна програма за Европейско териториално сътрудничество „Гърция – България 2007-2013” съгласно сключен Договор № В2.12.01/20.03.2012 г. за съхранение на документацията, свързана с изпълнението на договора;
16. Да съобрази извършваните дейности със Закона за авторското право и сродните му права и действащите нормативни актове в областта на културата и медийното законодателство;
17. Да уреди изцяло взаимоотношенията с авторите на извършваните дейности и с всички други носители на авторски и сродни права, чийто произведения и изпълнения са включени в организираните събития, в съответствие с изискванията на Закона за авторското право и сродните му права и останалото приложимо българско законодателство, включително че е получил от тези носители или от съответните упълномощени от тях организации за колективно управление на права всички необходими разрешения за използването на създадените от тях обекти на авторско и сродни права;
18. Да поеме за своя сметка цялата отговорност, ако вследствие на неизпълнение на задълженията по предходната точка към Областна администрация - Хасково бъдат предявени каквито и да било претенции;
19. Да не разгласява по какъвто и да е начин информация, документи, информационни носители и други материали, свързани с дейността на **ВЪЗЛОЖИТЕЛЯ** или станала му известна във връзка или по повод на извършването на услугата, с изключение на случаите, когато предоставянето на тази информация е необходима с оглед на изпълнението на предмета на настоящия договор.

**(2) ИЗПЪЛНИТЕЛЯТ** няма право да се позове на незнание и/или непознаване на дейностите, свързани с изпълнение на предмета на договора, поради която причина да иска изменение или допълнение към същия.

**V. ЕКИП НА ИЗПЪЛНИТЕЛЯ**

**Чл.8. (1) ИЗПЪЛНИТЕЛЯТ** организира и съгласува работата на експертите си, предвидени за изпълнение на настоящия договор и съдейства за осигуряване на условия за качествената им работа.

**(2)** За изпълнението на предмета на настоящия договор **ИЗПЪЛНИТЕЛЯТ** осигурява участието на посочените от него експерти /собствени или наети/, които участникът ще използва за изпълнение на поръчката.

**(3) ИЗПЪЛНИТЕЛЯТ** няма право да сменя лицата, посочени в офертата му като ключови експерти, без предварително писмено съгласие на **ВЪЗЛОЖИТЕЛЯ**.

**VI. ДОКЛАДВАНЕ**

**Чл. 9. (1) ИЗПЪЛНИТЕЛЯТ** представя на **ВЪЗЛОЖИТЕЛЯ** периодични доклади за изпълнението на дейностите по чл. 1, ал.1 от настоящия договор, в съответствие с Техническото задание и Офертата на изпълнителя:

1. В срок до 10 (десет) работни дни след влизане в сила на договора се представя встъпителен доклад, който включва организационна програма за работата и провеждане на събитията, резултат от проведени срещи за включване на конкретно посочени артисти/певци/занаятчии/танцьори във всяко едно от събитията. Посочват се първите заключения на **ИЗПЪЛНИТЕЛЯ**, идентифициране на проблемите, които могат да възникнат при изпълнението на договора, както и по какъв начин могат да се преодолеят. Встъпителният доклад се коментира и съгласува на работна среща с екипа по управление и изпълнение на проекта и екипа на **ИЗПЪЛНИТЕЛЯ**.

2. Окончателен доклад за извършената работа по договора. Проект на окончателния доклад се представя в срок до 10 (десет) дни след приключване изпълнението на предмета на договора. Той включва обобщена и аналитична информация и оценка за резултатите от извършените дейности, копия на публикуваните статии, постигнатите цели и резултати и др. Към доклада се прилагат документите, доказващи изпълнението на дейността – списъци на присъствалите, снимков материал, видеоклипове и др.

**(2)** Докладите се представят на **ВЪЗЛОЖИТЕЛЯ** в 2 /два/ хартиени екземпляра и на електронен носител и се депозират в деловодството на Областна администрация – Хасково, ведно с оригиналите на всички подкрепящи документи, свързани с изпълнението на дейностите по договора, постигнатите резултати през периода на изпълнението и отчетите за извършените по договора разходи. Предаването и получаването на докладите се удостоверява с подписване на двустранни приемо-предавателни протоколи.

**(3)** В случай на указания/забележки от страна на **ВЪЗЛОЖИТЕЛЯ**, **ИЗПЪЛНИТЕЛЯТ** коригира съответния доклад в срок до 5 работни дни от получаване на коментарите.

**VІI. ПРИЕМАНЕ НА ИЗПЪЛНЕНИЕТО**

**Чл. 10. (1)** Окончателното приемане на работата се извършва от **ВЪЗЛОЖИТЕЛЯ** чрез съставяне на **становище в срок от 7 работни дни,** считано от датата и въз основа на постъпилия от **ИЗПЪЛНИТЕЛЯ** проект на окончателния доклад по изпълнение на дейностите. **ВъзложителяТ** се произнася в становището си за качеството на изпълненото и дали има или няма забележки. Забележки по отношение на приложените документи, следва да се отстранят от **ИЗПЪЛНИТЕЛЯ** в срок, даден от **ВЪЗЛОЖИТЕЛЯ** и съгласно неговите указания, а забележки, касаещи качеството на изпълненото, следва да бъдат описани от **ВЪЗЛОЖИТЕЛЯ**, тъй като същите ще окажат влияние върху размера на възнаграждението, което се дължи на **ИЗПЪЛНИТЕЛЯ** по настоящия договор.

**(2)** В случай на непроизнасяне на **ВЪЗЛОЖИТЕЛЯ** по същество в срока по предходната алинея, предадените от **ИЗПЪЛНИТЕЛЯ** резултати се считат за надлежно приети.

**(3)** Приетите от **ВЪЗЛОЖИТЕЛЯ** резултати, отразени в неговото становище ведно с представената фактура за извършените разходи, представляват основание за извършване на плащане, съгласно разпоредбите на Раздел IХ на настоящия договор.

**Чл. 11. (1)** Със становището си **ВЪЗЛОЖИТЕЛЯТ** налага неустойка на **ИЗПЪЛНИТЕЛЯ**, когато е налице забавено, некачествено и/или лошо изпълнение на отделни задължения по договора от страна на **ИЗПЪЛНИТЕЛЯ.**

**(2)** Когато **ВЪЗЛОЖИТЕЛЯТ** пристъпи към търсене на неустойка, той посочва кое задължение не е изпълнено и каква е формата на неизпълнение.

**(3)** Когато **ВЪЗЛОЖИТЕЛЯТ** претендира за обезщетение за претърпени щети и пропуснати ползи от неизпълнението по общия ред, той посочва кое задължение не е изпълнено, каква е формата на неизпълнение и какъв е размерът на обезщетението.

**Чл. 12.** При своята дейност по приемане на изпълнението на настоящия договор, **ВЪЗЛОЖИТЕЛЯТ** може да иска писмени обосновки, допълнителни доказателства и информация относно всички факти и обстоятелства, свързани с дейността от **ИЗПЪЛНИТЕЛЯ** по настоящия договор.

**VIII. ЦЕНА И НАЧИН НА ПЛАЩАНЕ**

**Чл. 13. (1)** Цената на настоящия договор, съгласно ценовата оферта на **ИЗПЪЛНИТЕЛЯ**, неразделна част от настоящия договор,е в размер на**\_\_\_\_\_\_\_\_\_\_\_\_ .** \_\_\_\_\_\_\_\_\_\_\_\_\_\_\_\_\_\_\_\_ лева **с ДДС**

/цифром/

/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/, ако е приложимо

/словом/

представляващи

\_\_\_\_\_\_\_\_\_\_ евро с ДДС /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/

/цифром/ /словом/

**по** **обменен курс за конвертиране на разходите, извършени в друга национална валута на Европейската комисия /inforeuro/, http://ec.europa.eu/budget/contracts\_grants/info\_contracts/inforeuro/inforeuro\_en.cfm**

**(2)** Цената на договора е фиксирана и не подлежи на корекция за периода на изпълнение на договора.

**(3)** В цената по предходната алинея са включени всички разходи по изпълнение на поръчката в описания вид, обхват и срок, включително цената за наем на помещения, техническа обезпеченост, в това число осветителна и озвучителна техника, режисура, сценография, костюми и декори, изготвяне и разпространение на транспарант и плакати, водене на събитията, извършени работи, разходи за труд, енергия, складиране, транспорт, командировъчни и други подобни, както и непредвидените разходи и печалба за **ИЗПЪЛНИТЕЛЯ**.

**(4) ИЗПЪЛНИТЕЛЯТ** представя на **ВЪЗЛОЖИТЕЛЯ** за плащане фактура, отговаряща на изискванията на Закона за счетоводството. Съответната фактура се издава в срок до 5 (пет) дни, считано от датата на приемане на изпълнението.

**(5)** В описателната част на фактурите задължително следва да бъде вписан следният текст: „Разходът е по проект „Съвместни туристически инициативи, насочени към наследството” с акроним JTI-TARGET, Договор № B2.12.01 от 20.03.2012 г. по Оперативна програма за Европейско териториално сътрудничество Гърция – България 2007–2013”

**(6)** Авансово плащане не се предвижда.

**(7)** Плащането по договора ще се извършва след изготвеното от **ВЪЗЛОЖИТЕЛЯ** становище за приемане на работата и оригинална фактура, в срок от 30 /тридесет/ дни, както и след одобрение от първостепенния разпоредител с бюджетни кредити – Министерски съвет.

**Чл. 14. (1)** Плащанията се извършват в български лева, по обменен курс за конвертиране на разходите, извършени в друга национална валута на Европейската комисия /inforeuro/, по банков път по следната банкова сметка на **ИЗПЪЛНИТЕЛЯ**:

Банка: ..................................................................

IBAN: ....................................................................

SWIFT BIC код:.......................................................

Титуляр на сметката: ............................................

1. В случай на промяна на банковата сметка на **ИЗПЪЛНИТЕЛЯ**, същият е длъжен да уведоми **ВЪЗЛОЖИТЕЛЯ** не по-късно от три работни дни от настъпването на промяната.
2. **ВЪЗЛОЖИТЕЛЯТ** заплаща на **ИЗПЪЛНИТЕЛЯ** действително изпълнената и приета работа.

**IX. САНКЦИИ И ОТГОВОРНОСТ ПРИ НЕИЗПЪЛНЕНИЕ**

**Чл. 15 (1)** При забавено изпълнение на задължение по договора, удостоверено по реда на настоящия договор, както и при забавено изпълнение на задълженията по чл. 9 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,1 % от стойността на договора за всеки просрочен ден, но не повече от 10 % от стойността по договора.

**(2)** Сумите на неустойките по ал. 1 се приспадат от цената на договора.

**Чл. 16.** **(1)** При неизпълнение на което и да е задължение по чл. 7, ал. 1, т. 2 и т. 3 от договора, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5 % от стойността на договора за всеки всяко неизпълнено задължение.

**(2).** При съществено изменение на идейната концепция за осъществяване на двете културни събития, приложена към Предложението за изпълнение на поръчката, без знанието или въпреки изричното несъгласие на Възложителя, както и при неизпълнение частично или пълно на същата, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2 % от стойността на договора.

**(3)** Размерът на наложените неустойки, ако има такива, се прихващат (удържат) от стойността, посочена в чл. 13 от настоящия договор.

**Чл. 17.** Страните запазват правото си да търсят обезщетение за претърпени щети и пропуснати ползи от неизпълнението в случай, че те надхвърлят договорената неустойка, по общия ред, предвиден в българското законодателство.

**Х. ФОРСМАЖОРНИ СЪБИТИЯ**

**Чл. 18. (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорното събитие, следва в максимално кратък срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** В случаите на възпрепятстване на **ИЗПЪЛНИТЕЛЯ** поради форсмажорно събитие да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Изпълнението на задълженията се възобновява след отпадане на събитията, довели до спирането му.

**Чл. 19 (1)** Форсмажорно събитие по този договор е това по смисъла на §1, т. 14 ”б” и т. 28 ”а” от ДР на ЗОП.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**ХI. СПИРАНЕ НА ИЗПЪЛНЕНИЕТО**

**Чл. 20. (1)** Вън от случаите на спиране на изпълнението поради непреодолима сила, **ИЗПЪЛНИТЕЛЯТ** спира изпълнението по договора, тогава, когато **ВЪЗЛОЖИТЕЛЯТ** писмено с известие го уведоми да спре изпълнението на задълженията си. В известието, **ВЪЗЛОЖИТЕЛЯТ** посочва причините за спирането и периода, за който се спира дейността.

**(2)** За периода на спиране на изпълнението плащания по договора не се дължат, освен в случаите на заплащане на дейности, изпълнени преди периода на спирането.

**(3)** Срокът за изпълнение на договора се удължава с периода на спирането.

**XІI. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 21. (1)** Настоящият договор се прекратява с окончателното му изпълнение и приемане на договорената работа, съгласно предвидените в глава VІII на настоящия договор изисквания.

**(2)** Настоящият договор може да бъде прекратен с изтичането на срока за изпълнение.

**(3)** Настоящият договор може да бъде прекратен по взаимно съгласие на страните, изразено писмено.

**(4)** Настоящият договор може да бъде прекратен при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице.

**(5) ВЪЗЛОЖИТЕЛЯТ**може да прекрати договора с 5 /пет/ дневно писмено предизвестие до **ИЗПЪЛНИТЕЛЯ**, когато е налице виновно неизпълнение, както и забавено, некачествено и/или лошо изпълнение на задълженията от страна на **ИЗПЪЛНИТЕЛЯ**. В този случай, **ВЪЗЛОЖИТЕЛЯТ** е длъжен да изплати на **ИЗПЪЛНИТЕЛЯ** направените разходи по договора към момента на неговото прекратяване, след констатиране на изпълнената дейност с двустранен протокол.

**(6) ВЪЗЛОЖИТЕЛЯТ** може да развали едностранно договора, ако в резултат на обстоятелства, възникнали след сключването му, не е в състояние да изпълни задълженията си. В този случай, **ВЪЗЛОЖИТЕЛЯТ** е длъжен да извърши всички дължими към момента на прекратяване плащания на **ИЗПЪЛНИТЕЛЯ**, за което страните подписват протокол, в който посочват всички изпълнени дейности до момента.

**(7) ВЪЗЛОЖИТЕЛЯТ**може да прекрати договора с 10 /десет/ дневно писмено предизвестие до **ИЗПЪЛНИТЕЛЯ**, когато са настъпили съществени промени във финансирането, извън правомощията на **ВЪЗЛОЖИТЕЛЯ**, които той не е могъл да предвиди и предотврати.

**XIII. ВЪЗСТАНОВЯВАНЕ НА НЕПРАВОМЕРНО ПЛАТЕНИ СУМИ**

**Чл. 22. (1)** В случай, че бъдат установени неправомерно изплатени от **ВЪЗЛОЖИТЕЛЯ** разходи **ИЗПЪЛНИТЕЛЯТ** се задължава да възстанови съответните дължими суми в срок от 5 работни дни от получаване на искане за това по следната банкова сметка на името на **ВЪЗЛОЖИТЕЛЯ**:

БАНКА :

БАНКОВ КОД:

BIC:

BG

**(2)** В случай, че **ИЗПЪЛНИТЕЛЯТ** не възстанови исканите суми в срока по предходната алинея, **ВЪЗЛОЖИТЕЛЯТ** има право на обезщетение за забавено плащане в размера на законовата лихва за периода на забавата.

**Чл. 23.** Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните и дължими лихви, глоби и неустойки при изпълнението на настоящия договор, подлежат на възстановяване от **ИЗПЪЛНИТЕЛЯ** по следната банкова сметка на името на **ВЪЗЛОЖИТЕЛЯ**:

БАНКА :

БАНКОВ КОД:

BIC:

BG

**ХІV. КОНТРОЛ И УКАЗАНИЯ**

**Чл. 24. (1) ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига с това да не се възпрепятства работата на **ИЗПЪЛНИТЕЛЯ** и да не се нарушава оперативната му самостоятелност.

**(2)** Указанията на **ВЪЗЛОЖИТЕЛЯ,** дадени чрез лицето, изрично определено, за да следи за качественото и навременно изпълнение на възложените дейности, са задължителни за **ИЗПЪЛНИТЕЛЯ.**

**XV. ЗАСТРАХОВАНЕ И ОБЕЗЩЕТЕНИЯ**

**Чл. 25. (1) ИЗПЪЛНИТЕЛЯТ** ще носи пълна отговорност за изпълняваните от него дейности от датата на подписване на договора до деня на изтичане на срока за изпълнение на договора. В случай на повреди и щети поради каквaто и да е причина, възникнали при изпълнение на видовете работи, или при части от тях, **ИЗПЪЛНИТЕЛЯТ** ги отстранява за своя сметка.

**(2) ИЗПЪЛНИТЕЛЯТ** е отговорен за всички застраховки и обезщетения по отношение на своя персонал, както и при осъществяване на дейностите, предмет на настоящия договор.

**XVI. ЗАКЛЮЧИТЕЛНИ РАЗПОРЕДБИ**

**Чл. 26. (1)** Страните по настоящия договор нямат право да го изменят и допълват, освен в хипотезата на чл. 3, ал 2.

**(2)** Разпоредбите на Договора се тълкуват и прилагат във връзка една с друга, като при противоречие се търси действителната обща воля на страните.

**(3)** Нищожността на някоя от разпоредбите на договора не води до нищожност на други разпоредби или на договора като цяло.

**(4)** Заглавията в договора са част от него и се вземат предвид при неговото тълкуване.

**Чл. 27.** За неуредените в този договор въпроси се прилагат разпоредбите на действащото законодателство в Република България.

**Чл. 28.** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът ще се отнася за решаване пред компетентния съд на територията на Република България по реда на Гражданския процесуален кодекс.

**Чл. 29. (1)** Всички съобщения, уведомления и известия, свързани с изпълнението на настоящия договор са валидни, ако са подписани от упълномощените лица, направени са в писмена форма и се доставят по факс, пратеник, куриер или се изпращат с препоръчана поща с обратна разписка на следните адреси:

Адрес на **ВЪЗЛОЖИТЕЛЯ**: Адрес на **ИЗПЪЛНИТЕЛЯ:**

гр. Хасково, 6300 пл. „Свобода” № 5; ……………………………………………...

Телефон за връзка: +359 38 608 011 Телефон за връзка: …………….............….

+359 38 608 023 Моб. тел: ......................................................

+359 38 608 022 E-mail: ..........................................................

моб. тел: 0879250984 Лице за контакти: .........................................

0879250974

e-mail: oblast@hs.government.bg

Лице за контакти: Петя Демирева

Зина Тенекеджиева

**(2)** За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс или телекс;

4. датата на получаване на електронно потвърждение за получаване на изпратено по електронен път известие или 24 часа след датата на изпращане на електронното известие – при изпращане по електронен път.

**(3)** При промяна на определените лица за контакт, съответната страна уведомява другата незабавно.

**Чл. 30.** Неразделна част от настоящия договор са следните **ПРИЛОЖЕНИЯ**:

1. Техническото задание на **ВЪЗЛОЖИТЕЛЯ;**
2. Предложението за изпълнение на поръчката на **ИЗПЪЛНИТЕЛЯ,** ведно с **идейна концепция за осъществяване на двете културни събития;**
3. Ценовото предложение на **ИЗПЪЛНИТЕЛЯ;**
4. Документите по чл. 101е, ал.2 от ЗОП.

Настоящият договор се подписа в 3 (три) еднообразни екземпляра – 2 (два) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ**.

**ВЪЗЛОЖИТЕЛ ИЗПЪЛНИТЕЛ**

**ОБЛАСТЕН УПРАВИТЕЛ НА ………………………..**

**ОБЛАСТ – ХАСКОВО: ГР. ………………**

**………………………………… ………………………..**

**/КАДИР ИСОВ/ /………………/**

**ГЛАВЕН СЧЕТОВОДИТЕЛ:**

**…………………………………………**

**/ЯНКА ГЪБОВА/**